கேள்வி: சங்ககாலத் தண்டனை பற்றி தகவல் சொல்.
பதில்: சங்ககால அரசர்கள் போரில் பிடிபட்ட அரசர்களைச் சிறையிலிட்டுத் தண்டனை வழங்கியிருக்கிறார்கள். * போரில் பிடிபட்ட அரசன் சேரமான் கணைக்கால் இரும்பொறை நாயைப்போல் சங்கிலியால் பிணிக்கப்பட்டு இழுத்து வரப்பட்டுச் சிறையில் அடைக்கக்கப்பட்டு இருக்கிறான். சிறைக் காவலர்களும் அவனிடம் மனிதாபிமானம் கூடக் காட்டவில்லை. * இமயவரம்பன் நெடுஞ்சேரலாதன் தன்னை எதிர்த்த யவனர் பொருள்களையெல்லாம் கவர்ந்துகொண்டு அவர்கள் தலையில் நெய் ஊற்றி வழிய வழிய இழுத்து வந்திருக்கிறான். * செங்குட்டுவன் மோகூர் அரசன் பழையன் போரில் தோற்றபோது அவனது காவல்மரம் வேம்பை வெட்டி, அதனைத் தனக்கு முரசு செய்துகொள்வதற்காகத் தன் நாட்டுக்குக் இழுத்துக் கொண்டு வர, போரில் மாண்ட பகைவீரர்களின் மனைவியரின் கலைந்த தலைமுடியைக் கயிறு திரிக்கப் பயன்படுத்தியிருக்கிறான். * அழும்பில் அரசன் பெரும்பூட் சென்னி தன் படைத்தலைவன் பழையன் வீழ்த்திய எழுவர் கூட்டணியோடு தானே முன்னின்று போரிட்டு அகப்பட்ட கணையன் கழுமலம் கொண்டுவந்து சிறையிலிட்டான்.